Vaterland skole

Vaterland skole var to tidligere skoler på Vaterland i Oslo. Den eldste var en almueskole etablert i 1806 i Oslo. Skolen ble i lagt ned i 1861 sammen med Ankerløkken skole og Hammersborg skole da Nordre skole, nå Møllergata skole, ble etablert og tok over elevene.

Ny Vaterland skole ble åpnet i 1873 som folkeskole, ved hjørnet av Stenersgata og Sukkerhusgata på Vaterland. Denne var tegnet av arkitekt Henrik Thrap-Meyer. Fra 1876 delte skolen lokalene med den tekniske aftenskolen. Tilla Valstad var lærer ved skolen i 20 år.

Som folkeskole ble den nedlagt i 1932 og Fortsettelseskolen for gutter overtok lokalene. Denne skolen ble så nedlagt i 1964. Fra 1965 til 1968 var den midlertidig tilholdssted for Oslo Helseråd. I 1969 ble den tomme bygningen tatt i bruk av ungdomsaksjonen «Et sted å være», fram til bygningene ble ødelagt av brann høsten 1970, og revet i mars 1971.

 Referanser 

 Eksterne lenker 


Kategori:Tidligere offentlige skoler i Oslo
Kategori:Utdanningsinstitusjoner etablert i 1806
Kategori:1806 i Norge
Kategori:Utdanningsinstitusjoner etablert i 1873
Kategori:1873 i Norge
Kategori:Byggverk fullført i 1873
Kategori:Henrik Thrap-Meyer
Kategori:Vaterland
Kategori:Byggverk revet i 1971
Kategori:Tidligere byggverk i Oslo